Page not found | কান পেতে রই
কান পেতে রই
বিস্তারিত
রেফারেল প্যাক
সাধারন প্রশ্ন-উত্তর
যোগাযোগ
অংশগ্রহণ করুন
হোম
আপনি কি নিঃসঙ্গ ? বিপর্যস্ত ? কিংবা আত্মহত্যা প্রবন বোধ করছেন?
আপনি একা নন - "কান পেতে রই" আপনার কথা শুনতে চায়। আপনার পাশে থাকতে চায়।
আমাদের হেল্প লাইনে ফোন করতে পারেন
শুক্রবার থেকে বুধবার দুপুর ৩ টা থেকে রাত ৯টা এবং বৃহস্পতিবার দুপুর ৩টা থেকে ভোর ৩টা পর্যন্ত
কান পেতে রই সম্পর্কে বিস্তারিত
কান পেতে রই বাংলাদেশের প্রথম মানসিক সহায়তা হেল্পলাইন, যেখানে যে কেউ ফোন করে আমাদের প্রশিক্ষণপ্রাপ্ত স্বেচ্ছাসেবকদের কাছ থেকে জরুরী মানসিক সেবা পেতে পারেন। আমাদের হেল্পলাইনের মূল উদ্দেশ্য সমাজের অনেক মানুষের মনে হতাশা, একাকীত্ব, মানসিক চাপ এবং আত্মহত্যার প্রবণতা কাটিয়ে উঠতে সাহায্য করা, তাদের মানসিক সমর্থন জোগানো। এই লক্ষ্যটি মাথায় রেখে কান পেতে রই গোপনীয়তা এবং সহমর্মিতার সাথে, সম্পুর্ন খোলা মনে মানুষের কথা শোনে। বিশ্বের ৪০টি দেশে এই ধরনের প্রতিষ্ঠান রয়েছে, যারা আত্মহত্যা রোধ করা এবং মানসিক স্বাস্থ্যসেবায় উন্নয়নের জন্যে অনেক অবদান রাখছে। বাংলাদেশে কান পেতে রই এই ধরনের প্রথম প্রতিষ্ঠান।
রেফারেল প্যাক
"কান পেতে রই" সম্পর্কিত সাধারন প্রশ্ন-উত্তর
কান পেতে রই কি?
কান পেতে রই বাংলাদেশের প্রথম মানসিক সহায়তা হেল্পলাইন, যেখানে যে কেউ ফোন করে আমাদের প্রশিক্ষণপ্রাপ্ত স্বেচ্ছাসেবকদের কাছ থেকে জরুরী মানসিক সেবা পেতে পারেন। আমাদের হেল্পলাইনের মূল উদ্দেশ্য সমাজের অনেক মানুষের মনে হতাশা, একাকীত্ব, মানসিক চাপ এবং আত্মহত্যার প্রবণতা কাতিয়ে উঠতে সাহায্য করা, তাদের মানসিক সমর্থন জোগানো। এই লক্ষ্যটি মাথায় রেখে কান পেতে রই গোপনীয়তা এবং সহমর্মিতার সাথে, সম্পুর্ন খোলা মনে মানুষের কথা শোনে। বিশ্বের ৪০টি দেশে এই ধরনের প্রতিষ্ঠান রয়েছে, যারা আত্মহত্যা রোধ করা এবং মানসিক স্বাস্থ্যসেবায় উন্নয়নের জন্যে অনেক অবদান রাখছে। বাংলাদেশে কান পেতে রই এই ধরনের প্রথম প্রতিষ্ঠান।
কিভাবে আপনি কান পেতে রই কে সাহায্য করতে পারেন?
কান পেতে রইতে আপনি আর্থিক সাহায্যও করতে পারেন অথবা সেচ্ছা সেবার মাধ্যমে সাহায্যও করতে পারেন কান পেতে রই ব্যাক্তিগত এবং প্রাতিষ্ঠানিক আর্থিক সাহায্যের উপর নির্ভর করে চালিত হয়। যদি আপনি আর্থিক সাহায্য করতে ইচ্ছুক হয়ে থাকের তাহলে অনুগ্রহ করে info@shuni.org ঠিকানাই আমাদেরকে ই-মেইল করুন।
কান পেতে রই তে ডোনেশনের উপায়?
কান পেতে রই ব্যাক্তিগত এবং প্রাতিষ্ঠানিক আর্থিক সাহায্যের উপর নির্ভর করে চালিত হয়। যদি আপনি আর্থিক সাহায্য করতে ইচ্ছুক হয়ে থাকের তাহলে অনুগ্রহ করে info@shuni.org ঠিকানাই আমাদেরকে ই-মেইল করুন।
কান পেতে রই এর ভলান্টিয়ার কারা?
'কান পেতে রই' আসলে যে কেউ হতে পারে যে কি না দয়াশীল, কঠোর পরিশ্রমী, এবং ভালো শ্রোতা।
কান পেতে রই এ ভলান্টিয়ার হবার যোগ্যতা?
'কান পেতে রই' এ ভলেন্টিয়ার হবার জন্য আপনার কোন প্রকার শিক্ষাগত যোগ্যতা কিংবা অভিজ্ঞতার প্রয়োজন নেই।
কিভাবে কান পেতে রই এ ভলেন্টিয়ার হব?
কান পেতে রই ভলেন্টিয়ার ফর্মটি পুরন করে আমাদের কাছে পাঠিয়ে দিন। আমরা আপনার সাথে যোগাযোগ করব।
কান পেতে রই ভলেন্টিয়ার এর ট্রেনিং কখন কিভাবে দেয়া হয়?
সাধারণত সাপ্তাহিক সরকারী ছুটির দিন গুলিতে ২ দিন ধরে ট্রেনিং দেয়া হয়।
ঢাকার বাইরে থেকে কিভাবে কান পেতে রই তে কাজ করা সম্ভব?
এখনো পর্যন্ত আমাদের অফিস শুধু মাত্র ঢাকায়। আমরা আশা করি ভবিশ্যতে আমরা অন্যান্য শহর গুলোতে ছড়িয়ে পড়তে পারবো কিন্ত এটিও সত্য যে এই স্বপ্ন বাস্তবায়ন করতে আমাদের সময় লাগবে।
বাসায় বসে কান পেতে রই এ কিভাবে কাজ করতে পারি?
কান পেতে রই এর সকল কর্মী এবং স্বেচ্ছাসেবককে আমাদের অফিসে এসে কাজ করতে হয়। আপনি পক্ষে যদি সেটি সম্ভবপর না হয়ে থাকে তাহলে অন্তত আপনি আপনার কাছের মানুষদেরকে আমাদের ফোন করার কথা বলতে পারেন যাতে আমরা আরো বেশি মানুষকে সাহায্য করার চেষ্টা করতে পারি।
কান পেতে রই এ সামনা সামনি কিভাবে সেবা নিতে পারি?
কান পেতে রই এইকটি টেলিফোন কেন্দ্রিক সেবা। আমরা সামনা সামনি সেবা দিয়ে থাকি না।
কান পেতে রই এ কারা ফোন করতে পারেন?
আমাদের এখানে যে কেউ ফোন করে কথা বলতে পারে।
কান পেতে রই এ ফোন করার পর কি হয়?
আমাদেরকে ফোন করলে আমাদের প্রশিক্ষিত সেচ্ছাসেবকরা আপনাদের ফোনটি ধরবেন এবং আপনা কে আপনার কথা বলার জন্য উৎসাহিত করবেন। আমরা অনেক সাবধানতার সাথে আমাদের সেচ্ছাসেবক বাছাই করি এবং অনেক যত্ন নিয়ে তাদেরকে প্রশিক্ষন দিই যাতে আপনি আপনার কথা গুলো খুব তাদেরকে বলতে খুব সাচ্ছন্দ বোধ করেন।
কান পেতে রই কি আমার ফোন কলটি রেকর্ড করবে?
কখনোই না, কান পেতে রই কখনোই আপনার ফোন কলটি রেকর্ড করে না এবং আপনার সাথে আমাদের কথপকথন কখনোই আমাদের প্রতিষ্ঠাদের বাইরে যাবে না।
কান পেতে রই এর কলচার্জের ব্যাপারে বলুন।
সাধারন কলচার্জ প্রযোজ্য। কান পেতে রই আপনাদের প্রতিটি কলের জন্য কোন প্রকার আর্থিক ভাবে লাভবান হয় না।
আমাদের সাথে যোগাযোগের উপায়
আমাদের হেল্প লাইনে ফোন করতে পারেন কিংবা ইমেইল করতে পারেন। আমাদেরকে শুক্রবার থেকে বুধবার দুপুর ৩ টা থেকে রাত ৯টা এবং বৃহস্পতিবার দুপুর ৩টা থেকে ভোর ৩টা পর্যন্ত ফোন করতে পারেন। ফোন নম্বর গুলো হচ্ছেঃ
গ্রামীনফোনঃ ০১৭৭৯৫৫৪৩৯১, ০১৭৭৯৫৫৪৩৯২
এয়ারটেলঃ ০১৬৮৮৭০৯৯৬৫, ০১৬৮৮৭০৯৯৬৬
বাংলালিংকঃ ০১৯৮৫২৭৫২৮৬
রবিঃ ০১৮৫২০৩৫৬৩৪
টেলিটকঃ ০১৫১৭৯৬৯১৫০
ইমেইল : info@shuni.org
আমাদেরকে কিভাবে সাহায্য করতে পারেন
আর্থিক সাহায্য: কান পেতে রই ব্যাক্তিগত এবং প্রাতিষ্ঠানিক আর্থিক সাহায্যের উপর নির্ভর করে চালিত হয়। আপনি যদি আর্থিক সাহায্য করতে ইচ্ছুক হয়ে থাকেন তাহলে অনুগ্রহ করে এই ফর্মটি পূরন করুন অথবা info@shuni.org ঠিকানাই আমাদেরকে ই-মেইল করুন। কর্মজীবন: কান পেতে রই হেল্পলাইন বিভিন্ন পদে সহানুভূতিশীল, উদ্যমী কর্মী খুঁজছে। আপনি যদি কান পেতে রই তে কর্মজীবন শুরু করতে চান তাহলে এই ফর্মটি পূরণ করে info.shuni@gmail.com ঠিকানায় আমাদেরকে ই-মেইল করুন। স্বেচ্ছাসেবা: কান পেতে রই স্বেচ্ছাসেবকদের দ্বারা পরিচালিত হয়। আপনিও যদি স্বেচ্ছাসেবক হতে চান তাহলে অনুগ্রহ করে এই ফর্মটি পূরন করুন: বাংলা ফর্ম English Form অথবা info.shuni@gmail.com ঠিকানায় আমাদেরকে ই-মেইল করুন। হেল্পলাইন স্বেচ্ছাসেবক পদের কাজ: "কান পেতে রই" হেল্পলাইনটির মূল বিষয়টিই হচ্ছে এমন একটি ফোন নাম্বার যেখানে সাহায্যের জন্যে যে কেউ ফোন করতে পারবে, আর তখন দক্ষ স্বেচ্ছাসেবকেরা তাকে জরুরী মানসিক সেবা দেয়ায় সাহায্য করবেন। কেমন করে কথা শুনতে হয়, বিপদের মাত্রা অনুমান করতে হয় এবং আত্মহত্যা প্রবন ও মানসিকভাবে বিপর্যস্ত ব্যাক্তিদের সাথে কথা বলতে হয় সে বিষয়গুলো ব্যাপক অনুশীলনের মাধ্যমে প্রত্যেক হেল্পলাইন স্বেচ্ছাসেবককে শেখানো হবে। একজন স্বেচ্ছাসেবক তখন প্রতি সপ্তাহে পূর্ব নির্ধারিত তিন ঘন্টা শিফ্‌ট করে সময় দেবেন এবং হেল্পলাইনের তত্বাবধায়ক এবং সহকর্মীদের পথনির্দেশনায় টেলিফোনে যোগাযোগকারীদের সাথে কথা বলবেন। "কান পেতে রই" প্রতিষ্ঠানটির কাজ গোপনীয়তা এবং সমবেদনার সাথে খোলা মনে ফোনে যোগাযোগকারীদের সাথে কথা বলা। সকল কার্যক্রম হবে "কান পেতে রই" সংগঠনটির নিজস্ব অফিস লালমাটিয়া, ঢাকাতে। মনে রাখতে হবে একজন স্বেচ্ছাসেবকের কাজ উপদেশদাতা হিসেবে নয় এমনকি ব্যাক্তিগত অভিজ্ঞতা বিনিময়কারী হিসেবেও নয়। "কান পেতে রই' প্রতিষ্ঠানটির আওতার বাইরে কোন যোগাযোগকারীর সাথে কোন ব্যাক্তিগত সম্পর্ক রাখা যাবে না। যারা মানসিকভাবে অসুস্থ ছিল এই পদটি তাদের জন্য উপযোগী নয়। একজন স্বেচ্ছাসেবকের ভেতরে যা থাকতে হবে:
অন্যের কষ্ট বোঝার ক্ষমতা ও মুক্ত মনের অধিকারী।
দায়িত্ববান, যোগাযোগে পারদর্শী এবং গোপনীয়তা বজায় রাখার দক্ষতা।
প্রথম দিকের অনুশীলন ক্লাসগুলোতে উপস্থিত থাকতে হবে। (বন্ধের দিনসহ ৩ দিন সকাল ৯ টা-বিকেল ৫ টা।)
সম্ভব হলে প্রতি সপ্তাহে একই সময়ে তিন ঘন্টা সময় দিতে হবে।
অন্তত এক বছরের জন্য প্রতিশ্রুতিবদ্ধ হতে হবে।
মনে রাখতে হবে এই দায়িত্বের পুরোটুকুই হবে স্বেচ্ছাসেবকের দায়িত্ব। কোন তথ্য বা প্রশ্ন জানার থাকলে যোগাযোগ করতে পারেন info.shuni@gmail.com তে।
Powered by WordPress | info@shuni.org | Dhaka, Bangladesh
TOP